২০১৩ নোবেল শান্তি পুরস্কার
২০১৩ নোবেল শান্তি পুরস্কার (ইংরেজি: 2013 Nobel Peace Prize) নেদারল্যান্ডের হেগ শহরে অবস্থিত ও ১৯৯৭ সালে প্রতিষ্ঠিত স্বাধীন প্রতিষ্ঠান আন্তর্জাতিক রাসায়নিক অস্ত্র নিরস্ত্রীকরণ সংস্থাকে প্রদান করা হয়। রাসায়নিক অস্ত্র ব্যবহারে নিরুৎসাহিতকরণ ও বিস্তার রোধে প্রাণান্তকর চেষ্টায় সম্পৃক্ত থাকায় এ সংস্থাকে বৈশ্বিক স্বীকৃতি দেয়া হয়। পুরস্কার ঘোষণায় বলা হয় যে, আন্তর্জাতিক আইনে রাসায়নিক অস্ত্র ট্যাবু হিসেবে ব্যবহৃত হচ্ছে। সিরিয়ায় সাম্প্রতিককালের ঘটনায় রাসায়নিক অস্ত্রের আবারো ব্যবহার করা হয়েছে এবং এ ধরনের অস্ত্র ব্যবহারকে দূরে রাখার স্বার্থেই এ সংগঠনের প্রয়োজনীয়তা রয়েছে ও এ সংস্থাটি গুরুত্বপূর্ণ ভূমিকা পালন করছে।